কলেজ গভর্নিং বডির সভাপতি খোরশেদ আলম জানান, কলেজের অধ্যক্ষ সিরাজুল ইসলামের সীমাহীন অনিয়ম ও দূর্নীতির কারনে স্থানীয় লোকজনের তোপের মুখে পড়েন তিনি। তাকে কোন মারপিট করা হয়নি। অধক্ষ্যের অনিয়ম ও দূর্নীতির বর্ণনা দিতে গিয়ে তিনি আরো বলেন, তিনি নিয়মিত কলেজে আসেন না। কলেজ সবে মাত্র পাঠদানের অনুমতি পেয়েছে। কলেজের ১৩ জন স্টাফের নিয়োগের কাগজপত্র সহ কলেজের প্রয়োজনীয় সকল কাগজ পত্র তিনি জিম্মী করে রেখেছেন। যার কারনে কলেজের স্বীকৃতি লাভের পরবর্তি সকল প্রক্রিয়া বাধাগ্রস্ত হয়ে পড়েছে। কলেজ ফান্ডের ২০ লক্ষাধিক টাকার কোন হিসাব না দিয়ে তিনি মেয়াদের আগেই কমিটি ভেঙ্গে দিয়ে গোপনে এডহক কমিটি গঠন করেন। যদিও যাদেরকে নিয়ে এডহক কমিটি করা হয়েছে তারা সবাই পদত্যাগ করেছেন। তাছাড়া চলমান কমিটি ভেঙ্গে দেয়ায় আদালতে রীট করা হলে আদালত কমিটি বহাল রেখেছেন। পুকুরে মাছ চাষ ও গাছ কাটার যে কথা বলা হচ্ছে সেই বিষয়গুলি নিয়ে বসার কথা বলা হলেও তিনি বসেন না। ঝড়ে ভেঙ্গে পড়া গাছ কেটে কলেজের বেঞ্চ তৈরী করা হয়েছে। কিছু গাছ বিক্রি করে মিস্ত্রি বিল দেয়া হয়েছে। তিনি দিনের পর দিন কলেজে অনুপস্থিত থেকে কলেজের অর্থ আত্মসাৎ করে কলেজ ধ্বংশের পায়তারা করছেন। এসমস্ত বিষয় গুলি নিয়েই অধক্ষ্য স্থানীয় লোকজনের তোপে মুখে পড়েছেন।